open-index/open-wikipedia-markdown huggingface dataset:
Yläneen kunnanvaltuusto

**Yläneen kunnanvaltuusto** oli Varsinais-Suomen maakunnassa sijainneen Yläneen kunnan ylin päättävä elin, jonka jäsenet eli valtuutetut valittiin kuntavaaleissa neljän vuoden välein. Viimeiseksi jääneellä valtuustokaudella 2005–2008 kunnanvaltuustossa oli 21 paikkaa, joista neljätoista keskustan hallussa. Valtuuston toiminta lakkasi, kun Yläne liitettiin osaksi Pöytyän kuntaa 1. tammikuuta 2009.

## Koostumus vaaleittain
Yläneen valtuuston paikat jakaantuivat neljän puolueen kesken: keskustan, kokoomuksen, SDP:n ja vasemmistoliiton (vuoteen 1990 SKDL) kesken. Vuoden 2004 kunnallisvaaleissa keskustan kannatus oli 61,7 prosenttia ja muiden valtuustopuolueiden noin 12–13 prosenttia äänistä.

Suomen Maaseudun Puolueella oli ehdokkaita Yläneellä vuosina 1968–1984 jokaisissa kunnallisvaaleissa, mutta ei saanut kertaakaan paikkoja valtuustosta.  Lisäksi ehdokkaita olivat asettaneet saamatta valtuustopaikkoja Suomen Kristillisdemokraatit vuoden 2000 vaaleissa ja Suomen Kansan Sinivalkoiset vuoden 2004 vaaleissa, joka sai 0,4 prosenttia äänistä.

## Valtuutetut
### Kausi 2005–2008
Vuoden 2004 kunnallisvaaleissa keskusta voitti Yläneellä kaksi lisäpaikkaa viime vaaleista ja kokoomus menetti saman verran. Kokoomus olikin ainoa puolue Yläneellä, jonka kannatus laski neljän vuoden takaisesta.

Yläneen viimeiseksi jääneeseen kunnanvaltuustoon valittiin seuraavat jäsenet kaudelle 2004–2008:

Vuoden 2008 kunnallisvaaleissa Yläneen viimeisestä valtuustosta jatkokaudelle Pöytyän kunnanvaltuustoon pääsi seitsemän valtuutettua: Markku Autio (kesk.), Rauno Lehtovuori (kesk.), Veikko Niittymaa (kesk.), Timo Hämäläinen (kesk.), Kari Huhtanen (kesk.), Tapio Rastas (sd.) ja Jarno Haanperä (vas.).

### Kausi 2001–2004
Vuoden 2000 kunnallisvaaleissa keskusta sai valtuustoon kaksitoista paikkaa, kokoomus neljä, SDP kolme ja vasemmistoliitto kaksi paikkaa. Kokoomuksen paikat lisääntyi yhdellä edellisistä vaaleista, kun keskusta hävisi yhden paikan. Muilla paikkamäärä ei muuttunut. Keskustan kannatus oli 55,7 prosenttia, kokoomuksen 17,4 prosenttia, SDP:n noin 13 prosenttia ja vasemmistoliiton noin 11 prosenttia. Myös kristillisdemokraatit asetti ehdokkaita, mutta puolueen kannatus jäi noin kolmeen prosenttiin eikä päässyt valtuustoon.

Yläneen kunnanvaltuustoon valittiin seuraavat jäsenet kaudelle 2001–2004:

## Lähteet
*
*
*
*
*
*
*

### Viitteet
Pensastupakka

**Pensastupakka** (*Nicotiana glauca*) on koisokasvien heimoon kuuluva pensas tai pieni puu. Kaikki kasvin osat ovat erittäin myrkyllisiä.

## Ulkonäkö ja koko
Pensastupakka on ikivihreä monivuotinen pensas tai pieni puu, joka voi kasvaa jopa 6 metriä korkeaksi ja jonka varret ovat löysästi haarautuneita. Puuaines on pehmeää ja kaarna sileää. Sinertävänvihreät lehdet ovat ruodillisia, kierteisesti eteneviä, soikeita ja teräväkärkisiä. Kukat ovat vihertävänkeltaisia, 30–40 mm pitkiä ja kasvavat usein harvahkossa röyhyssä. Teriö on putkimainen ja siinä on lyhytliuskainen kanta. Hedelmä on munanmuotoinen, kaksiliuskainen kota, 7–10 mm pitkä. Se tuottaa suuren määrän pieniä siemeniä, jotka leviävät tuulen ja veden mukana.

## Levinneisyys
Pensastupakan luontaista levinneisyysaluetta on Etelä-Amerikka - Bolivia, Paraguay, Etelä-Brasilia, Uruguay, Pohjois-Argentiina ja Chile. Sitä viljellään Välimerellä ja Irakissa. Se on levinnyt vieraslajina Havaijilla, Ascensionissa, Bermudalla, Saint Helenassa ja Kanariansaarilla. Se viihtyy muokatuilla kasvupaikoilla sekä hiekkarannoilla ja muualla rannikkoalueilla. Se voi uhata koskemattomia ympäristöjä ja alkuperäisiä lajeja muuttamalla elinympäristöjä.

## Käyttö
Pensastupakassa on paljon nikotiiniä. Sitä on käytetty sekä rohdoksena että hyönteismyrkkynä.

## Lähteet
Jayden Higgins

**Jayden William Higgins** (s. 15. joulukuuta 2002 Georgia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Higgins edustaa NFL-joukkue Houston Texansia. Ennen NFL-uraansa hän edusti Itä-Kentuckyn yliopiston ja Iowan osavaltionyliopiston joukkueita. Texans varasi hänet toisella kierroksella 34. varausvuorolla . 

Toukokuussa 2025 Higgins teki Texansin kanssa nelivuotisen ja yhteensä noin 11,70 miljoonan dollarin arvoisen tulokassopimuksen.

Higgins on pelannut yhden NFL:n runkosarjan ottelun. Tässä ottelussa hänellä oli kaksi kiinniottoa ja 32 kiinniotoilla edettyä jaardia. Uran tilastot päivitetty kauden 2025 ensimmäisen peliviikon jälkeen 12. syyskuuta 2025.

## Lähteet
Irreemplazable

**Irreemplazable** on yhdysvaltalaisen laulaja-lauluntekijä Beyoncén toinen EP-levy, joka julkaistiin 27. elokuuta 2007 Columbia Recordsin ja Music World Entertainmentin kautta. EP sisältää espanjankielisiä versioita hänen toisen studioalbumin *[[B’Day]]* (2006) kappaleista. Alun perin versiot olivat osa albumin Pohjois-Amerikan deluxe-versiota huhtikuussa 2007. EP-levyn tuotti kuubalais-yhdysvaltalainen muusikko Rudy Pérez, joka auttoi myös kappaleiden kääntämisessä espanjaksi. 

”Beautiful Liar” kappaleen espanjankielinen versio ”Bello Embustero” oli ehdolla vuoden levytykseksi vuoden 2007 Latin Grammy-gaalassa.

## Taustaa
Beyoncé varttui Houstonissa, Texasissa ja hänen ympärillään oli koko ajan espanjan kieltä. Hän myös oppi kieltä lapsena. Hänen uudelleennauhoittaessa kappaleita *Irreemplazable* -EP:lle Beyoncén laulunopettaja äänsi sanat espanjaksi, ja jokainen säe äänitettiin jopa neljä kertaa. Beyoncé on kertonut ottavansa espanjan kielen opetusta tulevaisuudessa. Hän kertoi EP:n nauhoituksesta: ”Tämä on minulle suuri kunnia, jonka avulla voin sitoutua kaikkiin faneihini. Minulla oli niin hauskaa laulaessani espanjaksi. Se muistutti minua siitä, kun kasvoin Houstonissa.” 

## Julkaisu ja markkinointi
*Irreemplazable* julkaistiin Yhdysvalloissa *[[B’Day]]* -albumin deluxe-version bonuslevynä 3. huhtikuuta 2007 ennen kuin se julkaistiin erillisenä EP:nä Columbia Recordsin ja Music World Entertainmentin kautta 28. elokuuta 2007. Beyoncé esiintyi MTV Tresin ohjelmassa *Total Request Live* 2. elokuuta 2007. Ohjelmassa näytettiin kulissien takaista materiaalia EP:n tekemisestä. Walmartin myymälöissä myytiin EP:n kanssa yksinoikeudella erillistä DVD:tä, joka sisälsi materiaalia kulissien takaa, esityksiä *[[The Beyoncé Experience]]* -kiertueelta ja Beyoncén esiintymisen *The Early Show* -ohjelmassa sekä dokumentin nimellä ”La Evolución Latina de Beyoncé” ().

## Vastaanotto
AllMusic -sivuston Andy Kellman antoi levyllä kaksi ja puoli tähteä viidestä todeten, että ”levyllä ei ole niin paljoa” ja kommentoi sen olevan tarpeeton. Hän valitsi kohokohdiksi kappaleet ”Amor Gitano”, ”Irreemplazabale” ja ”Get Me Bodied” -kappaleen remixin.

### Kaupallinen menestys
*Irreemplazabale* debytoi Yhdysvaltain Billboard 200 -listan sijalla 105 myyden ensimmäisellä viikollaan yli 6 000 kappaletta. Levy oli listalla kolme viikkoa. Vuoteen 2010 mennessä EP on myynyt Yhdysvalloissa 57 000 kappaletta.

## Kappaleet

## Lähteet
Eino Hakoniemi

**Eino Johannes Hakoniemi** (3. huhtikuuta 1892 Tampere – 1. huhtikuuta 1941 Helsinki) oli 1920- ja 30-luvulla tunnettu urheiluhieroja, joka aikauden suomalaisten huippu-urheilijoiden hierojana. Oma urheilutausta oli 1910-luvulla keskimatkojen juoksu, jossa hän saavutti yhden SM-viestimitalin.

Eino Hakoniemi kilpaili keskimatkoilla 1910-luvulla. Hän sijoittui vuoden 1915 SM-kisoissa viidenneksi. Vuoden 1917 SM-viesteissä hän saavutti SM-hopeaa Helsingin Jyryn riveissä 5&nbsp;x&nbsp;2&nbsp;000 metrin viestissä. Hän jatkoi uraansa aina 1920-luvun alkuun, jolloin Helsingin Jyry kuului sisällissodan jälkeisten ratkaisujen myötä TUL:oon.

Hakoniemi toimi 1910-luvulla leipurina, mutta siirtyi 1910-luvun lopulla hierojaksi. Asiakkaina hänellä olivat aikakauden tunnetut huippu-urheilijat tunnetuin heistä Paavo Nurmi. Hän toimi vuoden 1924 Pariisi olympialaisissa Suomen olympiajoukkueen hierojana. Saman vuoden joulukuussa hän matkusti yhdessä Nurmen kanssa Amerikkaan, jonne hän jäi Nurmen palattua vuoden 1925 keväällä takaisin Suomeen. Ensin hän toimi hierojana New Yorkissa, mutta vaihtoi muutaman vuoden jälkeen Patersonin kaupunkiin, jossa hän oli osa-omistajana yrityksessä, jossa hieronnan lisäksi oli tarjolla sauna. Huono taloudellinen aika pakotti luopumaan tästä. Hän palasi kesällä 1931 takaisin Suomeen. Hakoniemi valittiin toisen kerran Suomen olympiajoukkueen hierojaksi Berliinin vuoden 1936 kisoihin. 

Eino Hakoniemen veli Toivo oli myös hieroja ja seurasi Paavo Nurmea hänen Amerikan kilpailukierroksellaan vuoden 1928 lopulla.

## Lähteet
Jevgeni Ryss

**Jevgeni Samoilovitš Ryss** (, 21. elokuuta 1908 Donin Rostov tai Harkova – 5. toukokuuta 1973 Moskova) oli neuvostoliittolainen kirjailija.

Jevgeni Ryss syntyi insinöörin perheeseen. Hän vietti lapsuutensa Donin Rostovissa ja kävi yläkoulun Pietarissa. Ryss opiskeli taidehistorian instituutissa, työskenteli sanomalehdissä ja teatterissa sekä kirjoitti 1930-luvun lopulta lähtien Vsevolod Vojevodinin kanssa seikkailukertomuksia lapsille. Toisen maailmansodan aikana hän työskenteli Tassin kirjeenvaihtajana.

Sodan jälkeen Ryss asettui Moskovaan. Hän kirjoitti sota-aiheisia kertomuksia kuten *Kaupungin porteilla* (*U gorodskih vorot*, 1945) ja *Tyttö etsii isäänsä* (*Devotška ištšet ottsa*, 1946) sekä muita lähinnä lapsille ja nuorille tarkoitettuja teoksia. Ryssin merkittävimpänä teoksena pidettiin 1920-luvun nuorisoa kuvaavaa romaania *Šestero vyšli v put* (1959).

## Suomennetut teokset
* (Jevgeni Riss). *Kaupungin porteilla: kertomus*. Suom. Kaarlo Salo. Helsinki: Kansankulttuuri, 1946.
* (Jevgeni Riss). *Tyttö etsii isäänsä*. Suom. Oleg Korimo. Helsinki: Kansankulttuuri, 1948.

## Lähteet
Alexandroúpolin arkeologinen museo

**Alexandroúpolin arkeologinen museo** () on arkeologinen museo Alexandroúpolin kaupungissa Kreikassa. Se esittelee Évroksen alueyksikön alueelta tehtyjä pääosin antiikin aikaisia löytöjä.

## Historia ja rakennus

Museo toimii uudessa museorakennuksessa, jonka rakentaminen alkoi vuonna 2013 ja joka valmistui vuonna 2016. Se avattiin yleisölle 27. maaliskuuta 2018. Aluksi siinä toimi Thessalonikin arkeologisesta museosta siirretty tilapäinen näyttely. Museon pysyvä näyttely valmistui kesäkuussa 2022, ja siksi myös kyseinen vuosi mainitaan museon avajaispäivänä.

## Kokoelmat

Museon kokoelmiin kuuluu esineistöä esihistorialliselta ajalta 5000-luvulta eaa. roomalaiselle kaudelle 300-luvulle jaa. Löydöt ovat Évroksen alueyksikön manneralueelta, toisin sanoen ilman Samothrákin saarta, jonka löydöt ovat Samothrákin arkeologisessa museossa. Löydöt ovat alueen antiikin aikaista asutuksista ja niiden hautausmailta. Kokoelmat on jaettu kolmeen temaattisen osaan: rannikkoalue, sisämaa ja Évroksen tasangon hautakummut. Esineistöön lukeutuu muun muassa veistoksia, pienoispatsaita, hautakiviä, keramiikkaa, lasiesineitä, työkaluja, aseita, rahoja ja koruja. Yksittäisiä museoesineitä on yli tuhat kappaletta.

## Lähteet

## Aiheesta muualla

* Αρχαιολογικό Μουσείο Αλεξανδρούπολης – Archaeological Museum of Alexandroupoli. Museon verkkosivut.
Eliin arkeologinen museo

**Eliin arkeologinen museo** () on arkeologinen museo Archaía Ílidan kylässä Ílidan kunnassa Kreikassa. Se sijaitsee lähellä antiikin Eliin kaupungin arkeologista aluetta ja esittelee sieltä tehtyjä pääosin antiikin aikaisia löytöjä.

## Historia ja rakennus

Museo toimii museorakennuksessa, joka rakennettiin vuosina 2002–2004. Sen suunnitteli arkkitehti Anastásios Bíris, ja se on rakennettu Eliin akropoliin etelärinteeseen paikalle, jossa ei tutkimusten mukaan ole muinaisjäännöksiä. Museo sijaitsee vajaa kilometri kaakkoon arkeologisen alueen pääalueesta. Siihen kuuluu suuri eteishalli, sekä näyttelytila, joka jakautuu neljään saliin. Esineistöä on myös museon peristyylipihalla. Museo avattiin yleisölle 24. maaliskuuta 2004.

Ennen museon valmistumista alueelta tehtyjä löytöjä oli säilytetty erilaisissa varastorakennuksissa ja pienissä näyttelytiloissa arkeologisen alueen lähellä. Osa oli siirrettynä Olympian arkeologiseen museoon.

## Kokoelmat

Museon kokoelmiin kuuluu esineistöä pääosin antiikin Eliin kaupungin arkeologisilta kaivauksilta sekä muun muassa pelastuskaivauksista sen lähistöltä. Ajallisesti löydökset ajoittuvat esihistorialliselta kaudelta roomalaiselle kaudelle. Kokoelmiin kuuluu muun muassa veistoksia ja muuta taidetta, keramiikkaa, metalli- ja lasiesineitä sekä rakennusten koristeosia. Eräisiin merkittävimpiin löytöihin lukeutuvat pyöreä lattiamosaiikki, jossa ovat kuvattuna Apollonin lyyra, Mnemosyne ja yhdeksän muusaa, ja joka on peräisin roomalaisaikaisesta 200-luvulle ajoitetusta huvilasta; Hermes-patsas, nk. *Eliin Hermes*, joka muistuttaa jossakin määrin tunnettua *[[Praksiteleen Hermes]]tä*; sekä pronssiset hydria-uurnat. Yksittäisiä museoesineitä on noin  kappaletta, joista esillä on noin tuhat.


Tiedosto:Nine muses and mnemosyne symbols disc from elis greece.jpg|Lattiamosaiikki, jossa kuvattuna Apollonin lyyra, Mnemosyne ja yhdeksän muusaa.
Tiedosto:Hermes elis museum 02.jpg|Hermes-patsas, nk. *Eliin Hermes*.


## Lähteet

## Aiheesta muualla
Mason Graham

**Mason Graham** (s. 2. syyskuuta 2003 Kalifornia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on sisempi puolustuksen linjamies. Graham edustaa NFL-joukkue Cleveland Brownsia. Ennen NFL-uraansa hän edusti Michiganin yliopiston joukkuetta. Browns varasi hänet ensimmäisellä kierroksella viidennellä varausvuorolla .

Toukokuussa 2025 Graham teki Brownsin kanssa nelivuotisen ja yhteensä 40,8 miljoonan dollarin arvoisen tulokassopimuksen. Sopimus sisältää 26,3 miljoonan dollarin arvoisen allekirjoituspalkkion.

Graham on pelannut yhden NFL:n runkosarjan ottelun. Tässä ottelussa hänellä oli yhteensä kolme taklausta. Uran tilastot päivitetty kauden 2025 ensimmäisen peliviikon jälkeen 12. syyskuuta 2025.

## Lähteet
Igoumenítsan arkeologinen museo

**Igoumenítsan arkeologinen museo** () on arkeologinen museo Igoumenítsan kaupungissa Kreikassa. Se esittelee Thesprotian alueyksikön alueelta löydettyä pääosin antiikin aikaista esineistöä.

## Historia ja rakennus

Museo päätettiin rakentaa vuonna 1989. Sen rakentaminen alkoi vuonna 1999 ja se valmistui kesäkuussa 2009. Museo avattiin yleisölle 20. joulukuuta 2009. Museorakennus sijaitsee Igoumenítsan kaupungin pohjoislaidalla. Siinä on keskussali ja kolme muuta näyttelysalia.

## Kokoelmat

Museon kokoelmiin kuuluu löytöjä keskiseltä paleoliittiselta kaudelta noin 100 000 eaa. aina jälkibysanttilaiselle kaudelle 1600-luvulle jaa. saakka. Päähuomio on hellenistisessä kaudessa, joka oli antiikin Thesprotian kukoistusaikaa. Salin 1 teemoja ovat johtanto alueen historiaan ja arkeologiaan sekä seudun antiikin aikaiset asutukset, kuten Elea, Gitana ja Doliane. Salin 2 teemana on julkinen elämä, kuten politiikka, kaupankäynti ja uskonto. Salin 3 teemana on yksityinen elämä ja salin 4 teemana hautaukset. Museoesineisiin lukeutuu muun muassa kivi- ja metalliesineitä, keramiikkaa, rakennusten koristeosia, lasiesineitä, rahoja ja koruja.


Tiedosto:Silver helmet of Pyrrhus of Epirus.jpg|Hopeinen kypärä, 300/200-luku eaa.
Tiedosto:Bronze thorax of Pyrrhus of Epirus.jpg|Pronssinen rintapanssari, 300/200-luku eaa.
Tiedosto:Elea, Thesprotia, Greece, clay bath vessels.jpg|Kylpyastioita Eleasta, n. 400–200 eaa.


## Lähteet

## Aiheesta muualla

* Αρχαιολογικό Μουσείο Ηγουμενίτσας – Archaeological Museum of Igoumenitsa. Museon verkkosivut.
Platonin Akatemian digitaalinen museo

**Platonin Akatemian digitaalinen museo** () on pieni museo Ateenan kaupungissa Kreikassa. Se esittelee antiikin aikaista Platonin Akatemiaa ja sijaitsee sen arkeologisen alueen pohjoislaidalla.

Museo avattiin 26. marraskuuta 2015. Sen näyttely koostuu infotauluista ja multimedia-aineistosta, jotka esittelevät Platonia, hänen ajatteluaan ja teoksiaan sekä hänen ajattelunsa vaikutusta, sekä Akatemian arkeologista aluetta ja sen löytämistä. Museo on tarkoitettu erityisesti alueella vieraileville koululaisille ja opiskelijoille.

## Lähteet
Lentivirukset

**Lentivirukset** (*Lentivirus*) on retrovirusten heimoon kuuluva virusten suku.

Lentivirusten ryhmään kuuluvat muun muassa kissan immuunikatovirus (FIV), hevosen näivetystautivirus (EIAV) ja ihmiselle AIDSin aiheuttavat HIV-1 ja HIV-2 virukset, sekä Maedi-visna-virus, joka aiheuttaa lampaille ja vuohille vakavia keuhkojen ja aivokalvon tulehduksia. Useimmat lentivirustartunnat ovat aluksi oireettomia, oireet kehittyvät hitaasti ja esiintyvät usein vasta useamman vuoden kuluttua.

Lääketieteellisessä tutkimuksessa lentiviruksia käytetään geeninkuljettimina.

## Lähteet

## Aiheesta muualla

* https://ehs.stanford.edu/reference/lentivirus-fact-sheet
* https://www.sciencedirect.com/topics/immunology-and-microbiology/lentivirus
* UniProt: Taxonomy - Lentivirus 
* ViralZone: Lentivirus
Mason Taylor

**Mason Taylor** (s. 8. toukokuuta 2004 Florida, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on sisempi laitahyökkääjä. Taylor edustaa NFL-joukkue New York Jetsiä. Ennen NFL-uraansa hän edusti Louisianan osavaltionyliopiston joukkuetta. Jets varasi hänet toisella kierroksella 42. varausvuorolla . 

Heinäkuussa 2025 Taylor teki Jetsin kanssa nelivuotisen ja yhteensä 10,5 miljoonan dollarin arvoisen tulokassopimuksen. Sopimuksen arvosta 9,6 miljoonan dollarin arvoinen osuus on taattua rahaa.

Taylor on pelannut yhden NFL:n runkosarjan ottelun. Tässä ottelussa hänellä oli yksi kiinniotto ja 20 kiinniotolla edettyä jaardia. Uran tilastot päivitetty kauden 2025 ensimmäisen peliviikon jälkeen 12. syyskuuta 2025.

## Lähteet
Adem Bona

**Adem Bona** (s. 28. maaliskuuta 2003 Lagos, Nigeria) on nigerialais-turkkilainen koripalloilija, pelipaikaltaan hyökkääjä. Hän on pituudeltaan 208-senttimetrinen. Hän edustaa Pohjois-Amerikan NBA:ssa pelaavaa Philadelphia 76ersia. Hän pelaa Turkin maajoukkueessa.

Bona edusti Yhdysvaltojen yliopistosarjoissa Kalifornian yliopistoa (UCLA). NBA-seura Philadelphia 76ers varasi hänet 41. varausvuorolla . Bona pelasi kaudella 2024–2025 NBA:ssa Philadelphian joukkueessa 58 ottelua, joissa hän oli 11 kertaa avauskentällisessä. Ottelua kohden hän teki 5,8 pistettä, otti 4,2 levypalloa ja antoi 0,5 syöttöä. Philadelphia ei yltänyt pudotuspeleihin.

Bona pelasi Turkin nuorisomaajoukkueissa alle 16-vuotiaista alle 20-vuotiaisiin. Hän saavutti alle 16-vuotiaissa EM-pronssia vuonna 2018 ja alle 18-vuotiaissa EM-hopeaa vuonna 2019. Hänet valittiin vuoden 2022 alle 20-vuotiaiden EM-kilpailuissa tähdistökentälliseen. Hän pelaa Turkin miesten maajoukkueessa vuoden 2025 EM-kilpailuissa.

## Lähteet
Timo Jokinen

**Timo Sakari Jokinen** (s. 24. helmikuuta 1961 Ylöjärvi on suomalainen sanoittaja, runoilija, kirjailija, kolumnisti ja muusikko.

Jokinen oli nuorena kiinnostunut myös urheilusta ja hänestä tuli kansallisen tason korkeushyppääjä. Edustamansa seurat olivat Tampereen Pyrintö ja Ylöjärven Ryhti.  

Jokisen sanoitukset ovat lähinnä iskelmää, pop-iskelmää, laulelmia ja lastenlauluja.

Vuonna 1983 Jokinen kävi näyttämässä pöytälaatikkoon tekemiään tekstejä säveltäjä-levytuottaja Toivo Kärjelle. Kärki kiinnostui Jokisen teksteistä siinä määrin, että otti nuoren miehen ”sanoittajakouluunsa”. Näin Jokisesta tuli Kärjen nuorimpia sanoitusoppilaita. Jokisen ensimmäinen levytetty teksti on tehty Kärjen sävelmään ja se oli Merja Rantamäen laulama ”Laulajan työ” vuodelta 1988. Yhteistyö Kärjen kanssa jatkui tämän kuolemaan saakka.  Kärjen kuoltua on levytetty useita Kärjen-Jokisen ennenjulkaisemattomia kappaleita: Markus Allanin  laulamat "Vain sulle lauluni soi" (1996, sovittajana Taisto Wesslin) sekä 11 kappaletta albumille *Yön yksinäiset hetket* (2004, sovittajana Jukka Hänninen).  

## Sanoituksia
* Jos nuo päivät – Markus Allan (säv. Toivo Kärki)
* Yön yksinäiset hetket - Markus Allan  (säv. Toivo Kärki)
* Laulajan työ – Merja Rantamäki (säv. Toivo Kärki)
* Mies tekee mitä tahtoo – Weranta-yhtye (säv. Esa Nieminen)
* Pelkään – Heidi Kyrö (säv. Esa Nieminen)
* Haikeus – Juhamatti (säv. Veikko Samuli)
* Nyt sytytän mä kynttilän – Tomi Markkola (säv. Veikko Samuli)
* Ei mies voi pyytää enempää – Markku Aro (säv. Antti Toivola)
* Risaiset tossut ja särkynyt sydän – Janne Tulkki (säv. Antti Toivola)
* Kesän viimeinen valssi - Anu Tammela  (säv. Toivo Kärki)
* Ota lähellesi vaan – Marita Taavitsainen (säv. Veikko Samuli)
* Tunne – Meiju Suvas (säv. Fado Kaskela)
* Ykköstyttö - Naseva  (säv. Toivo Kärki)
* Punaiset ja Valkoiset – Ahti Jokinen (säv. Vesa Tuomi)
* Yksinäinen sydän - Maijastiina  (säv. Toivo Kärki)
* Vinttikamari ja pieni seinätaulu – Berit (säv. Kari Kuuva)
* Löydämme vielä yhteisen tien - Keijo Papinsaari  (säv. Toivo Kärki)

## Kirjalliset teokset
### Ylöjärven lastenkirjasarja
**Joutsen Kauraslammella*, kuvitus Anni Sakki, Muruja Kustannus, 2010, 
**Ahveniston poluilla*, kuvitus Anni Hurmila, Sunkirja, 2011, 
**Ilmarinjärven linnut*, kuvitus Anni Hurmila, Kustannus HD Loimaa, 2013, 

### Runokirjat
**Yksin rannalla*, kuvat Ismo Ristiluoma, Runogalleria, Helsinki, 2003 
**Hetkiä – ihmisiä – kohteita, Ylöjärven maisemissa*, kannen kuva Anni Hurmila, Tmi Pieni Jekku, 2014 
**Kirjeitä hänelle*, kannen kuva Anni Hurmila, Tmi Pieni Jekku, 2015 
           
### Romaanit
**Vapaaehtoislähete*, Kustannus HD, 2020, 

## Lähteet
* Kalervo Kärki: *Sydämeni sävel – Toivo Kärki ja hänen musiikkinsa*, s. 837, 838, 851, 857, 877, 912, 947 Tampere Mediapinta, 2015. 

### Viitteet
Rajindra Campbell

**Rajindra Campbell** (s. 29. helmikuuta 1996) on jamaikalainen yleisurheilija. Hän on kuulantyönnön olympiapronssimitalisti.

Campbell selviytyi Budapestin MM-kilpailuissa 2023 kuulantyönnössä loppukilpailuun, jossa hän jäi ilman tulosta. Myöhemmin samana vuonna hän sijoittui Pan-Amerikan kisoissa kahdeksanneksi tuloksella 19,27. Glasgow'n sisäratojen MM-kilpailuissa 2024 hän jäi ilman tulosta. Pariisin kesäolympialaisissa 2024 hän työnsi karsinnassa tuloksen 21,05 ja paransi loppukilpailussa tulokseen 22,15, jolla hän sai pronssia tasatuloksella hopealle sijoittuneen Joe Kovacsin kanssa. Nanjingin sisäratojen MM-kilpailuissa 2025 Campbell sijoittui yhdeksänneksi tuloksella 20,45.

Campbell on voittanut kuulantyönnössä Jamaikan-mestaruuden vuosina 2023 ja 2024.

Campbell ylitti kuulantyönnössä 20 metrin rajan ensimmäisen kerran vuonna 2020. Toukokuussa 2023 Tucsonissa hän ylitti 21 metrin rajan, ja Madridissa heinäkuussa 2023 hän teki ennätyksekseen 22,22. Zagrebissa syyskuussa 2024 hän paransi ennätystään 22,31:een, joka on Jamaikan-ennätys. Campbellin ennätys kiekonheitossa on vuonna 2021 heitetty 58,73.

## Lähteet
Øster Tørslev

**Øster Tørslev** on taajama Randersin kunnassa Tanskassa. Taajamassa oli 878 asukasta vuoden 2025 alussa.

## Väestökehitys

## Lähteet

## Aiheesta muualla
Jahdae Barron

**Jahdae Barron** (s. 4. joulukuuta 2001 Corpus Christi, Texas, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Barron edustaa NFL-joukkue Denver Broncosia. Ennen NFL-uraansa hän edusti Texasin Austinin yliopiston joukkuetta. Broncos varasi hänet ensimmäisellä kierroksella 20. varausvuorolla . 

Heinäkuussa 2025 Barron teki Broncosin kanssa nelivuotisen ja yhteensä 18,07 miljoonan dollarin arvoisen tulokassopimuksen. Sopimus sisälsi 9,8 miljoonan dollarin arvoisen allekirjoituspalkkion.

Barron on pelannut yhden NFL:n runkosarjan ottelun. Tässä ottelussa hänellä oli yksi taklaus. Uran tilastot päivitetty kauden 2025 ensimmäisen peliviikon jälkeen 12. syyskuuta 2025.

## Lähteet
Sønderbæk

**Sønderbæk** on entinen taajama Randersin kunnassa Tanskassa. Taajamassa oli 205 asukasta vuoden 2017 alussa.

## Väestökehitys

## Lähteet

## Aiheesta muualla
Frøya Sjursæther

**Frøya Skjold Sjursæther** (s. 8. kesäkuuta 2006) on norjalainen vihreä poliitikko. Hänet valittiin vuonna 2025 suurkäräjille 19-vuotiaana eli kaikkien aikojen nuorimpana edustajana. Aiemmin hän on toiminut Grønn Ungdomin varapuheenjohtajana.
## Lähteet

## Aiheesta muualla
Lea Myren

**Lea Mathilde Skar-Myren** (s. 21. huhtikuuta 2001) on norjalainen näyttelijä. Hän teki ensiesiintymisensä 11-vuotiaana NRK:n *Jenter*-sarjassa. Vuonna 2025 hän voitti vuoden tulokkaan Amandan roolistaan elokuvasta *Den stygge stesøsteren*.
## Lähteet

## Aiheesta muualla

* Det Danske Filminstitut 
* Česko-Slovenská filmová databáze
Helga Guren

**Helga Guren** (s. 22. helmikuuta 1986) on norjalainen näyttelijä. Hän valmistui Oslon teatterikorkeakoulusta vuonna 2008 ja on näytellyt pääosin Rogalandin teatterissa, mutta myös muun muassa Det Norske Teatretissa, Hålogalandin teatterissa ja Dramatenissa. Vuonna 2025 hänet palkittiin parhaan pääosan Amandalla elokuvasta *Elskling*.
## Lähteet

## Aiheesta muualla
* Det Danske Filminstitut
Jalon Walker

**Jalon Nicholas Walker** (s. 24. helmikuuta 2004 Conway, Etelä-Carolina, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on uloin puolustuksen linjamies tai tukimies. Walker edustaa NFL-joukkue Atlanta Falconsia. Ennen NFL-uraansa hän edusti Georgian yliopiston joukkuetta. Falcons varasi hänet ensimmäisellä kierroksella 15. varausvuorolla .

Toukokuussa 2025 Walker teki Falconsin kanssa nelivuotisen ja yhteensä 20,56 miljoonan dollarin arvoisen tulokassopimuksen. Sopimus sisälsi 11,6 miljoonan dollarin arvoisen allekirjoituspalkkion.

Walker on pelannut yhden NFL:n runkosarjan ottelun. Tässä ottelussa hänellä oli yhteensä kolme taklausta. Uran tilastot päivitetty kauden 2025 ensimmäisen peliviikon jälkeen 13. syyskuuta 2025.

## Lähteet
Amrit Kaur

**Amrit Pernille Kaur Sandhu** (s. 25. syyskuuta 2003) on norjalainen Drammenista kotoisin oleva Punaisten poliitikko. Hän toimi puolueen nuorisojärjestön Rød Ungdomin puheenjohtajana vuosina 2024–2025. Kaur kuuluu puolueen vasempaan laitaan ja on kuvaillut itseään kommunistiksi. Hän on herättänyt lausunnoillaan paheksuntaa useita kertoja. Vuonna 2024 hän kutsui Jens Stoltenbergia, Jonas Gahr Støreä ja Norjan öljyrahaston johtajaa Nicolai Tangenia terroristeiksi, koska rahasto oli tehnyt sijoituksia Israelin kanssa kauppaa tekeviin asevalmistajiin. Hän pahoitteli lausuntoaan. Kun hänet myöhemmin samana vuonna valittiin nuorisojärjestönsä puheenjohtajaksi, osa järjestön jäsenistä piti sitä vallankaappauksena, sillä hänet ja useita hänen tukijoitaan oli määräaikaisesti erotettu järjestöstä. Syyskuussa 2025 Kaur joutui luopumaan puheenjohtajuudestaan, kun hän oli vitsaillut Tiktokissa Charlie Kirkin murhalla.

## Lähteet

## Aiheesta muualla
Metugen piiri

**Metugen piiri** () on Mosambikin pohjoisimpaan Cabo Delgadon maakuntaan kuuluva piiri eli Mosambikin toisen tason aluehallinnollinen alue. Piiri rajoittuu idässä Intian valtamereen ja Pemban kaupungin piiriin, etelässä Mecúfin, lounaassa Chiúren, lännessä Ancuaben ja pohjoisessa Quissangan piiriin. Piirin väkiluvuksi arvioitiin 103&nbsp;987 henkeä (2023). Piirin pinta-ala on 1&nbsp;910 neliökilometriä.

Hallintokeskus on Metugen taajama, joka sijaitsee Intian valtameren Pembanlahden rannalla linnuntietä noin 12 kilometriä aluekeskus Pembasta länteen, maanteitse matkaa on noin 42 kilometriä. Paikallistasolla piiri jakautuu kahteen hallinto-alueeseen (, P.A.): P.A de Metuge-Sede ja P.A de Mieze. Hallintoalueet jaetaan edelleen paikkakuntiin (localidades).

Lukutaidottomien osuus oli aikuisväestössä erittäin korkea vuosien 2019–2023 tilaston mukaan: 55,4 prosenttia (koko maakunnan keskiarvo 53,8&nbsp;%).

Väestön pääelinkeinoja ovat maatalous, kalastus ja kauppa. Piirikunnan tärkeimpiä tuotteita ovat: maniokki, maissi, riisi, tomaatit ja  kala.

Metugen piiri kuuluu Mosambikin pohjoisosan seutuihin, joissa vuoden 2017 jälkeen on esiintynyt etenkin islamististen ryhmittymien toteuttamaa terroristista toimintaa. Cabo Delgadon maakunnassa tähän on sisältynyt erilaisia väkivaltaisuuksia, tappoja, ihmisten kaappauksia, anastuksia ja tuhotöitä.  Lisäksi sään ääri-ilmiöt kuten trooppiset pyörremyrskyt (kuten sykloni Chido joulukuussa 2024) voivat synnyttää merkittäviä tuhoja piirissä.

## Lähteet
* 
* 

### Viitteet
Malediivien parlamentti

**Malediivien parlamentti** eli **kansan neuvosto** (, *Rayyithunge Majilis*) on Malediivien yksikamarinen lainsäädäntöelin. Se koostuu 93 edustajasta, jotka valitaan kahden kierroksen enemmistövaalilla yhden edustajan vaalipiireistä. Vaalikausi on viisi vuotta.

Vaaleissa äänioikeusikäraja on 18 vuotta ja ehdolle asettumiseen vaaditaan 25 vuoden ikä.
## Lähteet

## Aiheesta muualla
* Parlamentin verkkosivut
9020 Eucryphia

**9020 Eucryphia (1987 SG2)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin .

Asteroidi on nimetty Eucryphiaceae-lajin mukaan.

## Lähteet
Hans Petter Moland

**Hans Petter Moland** (s. 17. lokakuuta 1955 Oslo) on norjalainen elokuvaohjaaja ja käsikirjoittaja. Hän opiskeli Bostonissa vuosina 1974–1978 ja teki pitkään mainoselokuvia. Vuonna 1993 tuli ensi-iltaan hänen ensimmäinen kokoillanelokuvansa *Secondløitnanten*. Moland voitti parhaan ohjauksen Amandan vuonna 2019 elokuvasta *Ut og stjæle hester*. Vuoden 2025 Amanda-gaalassa hänelle myönnettiin elämäntyöpalkinto. Lisäksi Molandin ohjaama *Kjærlighetens kjøtere* voitti parhaan elokuvan Amandan vuonna 1996.
## Valikoitu filmografia
* *Secondløitnanten* (1993)
* *Kjærlighetens kjøtere* (1995)
* *[[Aberdeen (elokuva)|Aberdeen]]* (2000)
* *The Beautiful Country* (2004)
* *Gymnaslærer Pedersen* (2006)
* *En ganske snill mann* (2010)
* *Når boblene brister* (2012)
* *Kraftidioten* (2013)
* *Flaskpost fra P* (2016)
* *Cold Pursuit* (2019)
* *Ut og stjæle hester* (2019)

## Lähteet

## Aiheesta muualla
* Svensk Filmdatabas 
* Det Danske Filminstitut
9023 Mnesthus

**9023 Mnesthus (1988 RG1)** on suuri asteroidi, joka jakaa Jupiterin kiertoradan eli luokitellaan Troijalaisiin asteroideihin. Asteroidin kiertoaika Auringon ympäri on noin  (), jolloin se on lähimmillään  astronomisen yksikön päässä Auringosta ja etäisimmillään  astronomisen yksikön päässä. Asteroidin läpimitta on noin  ja sen pyörähdysaika akselin ympäri on . 

## Lähteet
9082 Leonardmartin

**9082 Leonardmartin (1994 VR6)** on keskikokoinen asteroidi, jonka kiertorata leikkaa Marsin kiertoradan. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti  &ndash; . Pyörähdysaika akselin ympäri on .

## Lähteet
Night in Gales

**Night in Gales** on saksalainen death metal -yhtye, joka on perustettu vuonna 1995 Voerdessa. Yhtyeen ensimmäinen albumi *Toward the Twilight* julkaistiin vuonna 1997.

## Jäsenet
### Nykyiset
*Tobias Bruchmann (basso, 1995–)
*Frank Basten (kitara, 1995–)
*Jens Basten (kitara, 1995–)
*Christian Müller (laulu, 1995–1996, 2016–)
*Adriano Ricci (rummut, 2003–)
### Entiset
*Christian Bass (rummut, 1995–2003)
*Björn Gooßes (laulu, 1996–2012)

## Diskografia
### Studioalbumit
* 
* 
* 
* 
* 
* 
* 
* 
* 

## Lähteet

## Aiheesta muualla
* 
*
Luettelo pikkuplaneetoista: 600001–601000

Tämä on **luettelo** Aurinkokunnan numeroiduista **[[pikkuplaneetta|pikkuplaneetoista]]** numerojärjestyksessä alkaen 600001:stä ja päättyen 601000:een. Kokonaisen luettelon löytää katsomalla Luettelo pikkuplaneetoista.

## 600001-600100

## 600101-600200

## 600201-600300

## 600301-600400

## 600401-600500

## 600501-600600

## 600601-600700

## 600701-600800

## 600801-600900

## 600901-601000

## Lähteet
*Discovery Circumstances: Numbered Minor Planets: IAU Minor Planet Center
Luettelo pikkuplaneetoista: 601001–602000

Tämä on **luettelo** Aurinkokunnan numeroiduista **[[pikkuplaneetta|pikkuplaneetoista]]** numerojärjestyksessä alkaen 601001:stä ja päättyen 602000:een. Kokonaisen luettelon löytää katsomalla Luettelo pikkuplaneetoista.

## 601001-601100

## 601101-601200

## 601201-601300

## 601301-601400

## 601401-601500

## 601501-601600

## 601601-601700

## 601701-601800

## 601801-601900

## 601901-602000

## Lähteet
*Discovery Circumstances: Numbered Minor Planets: IAU Minor Planet Center
Luettelo pikkuplaneetoista: 602001–603000

Tämä on **luettelo** Aurinkokunnan numeroiduista **[[pikkuplaneetta|pikkuplaneetoista]]** numerojärjestyksessä alkaen 602001:stä ja päättyen 603000:een. Kokonaisen luettelon löytää katsomalla Luettelo pikkuplaneetoista.

## 602001-602100

## 602101-602200

## 602201-602300

## 602301-602400

## 602401-602500

## 602501-602600

## 602601-602700

## 602701-602800

## 602801-602900

## 602901-603000

## Lähteet
*Discovery Circumstances: Numbered Minor Planets: IAU Minor Planet Center
ISO/IEC 27001

**[[ISO]]/[[IEC]] 27001** on tietoturvallisuutta käsittelevä kansainvälinen standardi. Se määrittelee vaatimukset tietoturvallisuuden hallintajärjestelmän (ISMS) perustamiselle, käyttöönotolle, ylläpidolle ja jatkuvalle kehittämiselle.

## Katso myös
* ISO/IEC 27000

## Lähteet
Castelnau-d’Estrétefonds

**Castelnau-d’Estrétefonds** () on kunta Ranskan eteläosassa Haute-Garonnen departementissa Oksitanian alueella. Se sijaitsee noin 25 kilometriä Toulousen kaupungista pohjoiseen.

Ensimmäinen kirjallinen maininta kaupungista on vuodelta 961. Nimi Castelnau ilmestyi 1100-luvulla linnan rakentamisen ja kylän laajentumisen yhteydessä. Vuonna 1159 Englannin kuningas Henrik II valloitti alueen Toulousen kreiviltä, jonka jälkeen hän perusti leirin Castelnaun linnan juurelle. Vuonna 1621 Ranskan kuningas Ludvig XIII yöpyi linnassa Montaubanin piirityksen aikana matkallaan Toulouseen.

Saint-Martinin kirkko on rakennettu vuonna 1551. Kirkossa oli useita sortumia vuosina 1646, 1771 ja 1812. Tämän jälkeen kirkkoon tehtiin merkittäviä muutostöitä 1800-luvulla, jotka antoivat sille samalla uusgoottilaisen tyylin.

## Lähteet

## Aiheesta muualla
Luettelo pikkuplaneetoista: 603001–604000

Tämä on **luettelo** Aurinkokunnan numeroiduista **[[pikkuplaneetta|pikkuplaneetoista]]** numerojärjestyksessä alkaen 603001:stä ja päättyen 604000:een. Kokonaisen luettelon löytää katsomalla Luettelo pikkuplaneetoista.

## 603001-603100

## 603101-603200

## 603201-603300

## 603301-603400

## 603401-603500

## 603501-603600

## 603601-603700

## 603701-603800

## 603801-603900

## 603901-604000

## Lähteet
*Discovery Circumstances: Numbered Minor Planets: IAU Minor Planet Center
Luettelo pikkuplaneetoista: 604001–605000

Tämä on **luettelo** Aurinkokunnan numeroiduista **[[pikkuplaneetta|pikkuplaneetoista]]** numerojärjestyksessä alkaen 604001:stä ja päättyen 605000:een. Kokonaisen luettelon löytää katsomalla Luettelo pikkuplaneetoista.

## 604001-604100

## 604101-604200

## 604201-604300

## 604301-604400

## 604401-604500

## 604501-604600

## 604601-604700

## 604701-604800

## 604801-604900

## 604901-605000

## Lähteet
*Discovery Circumstances: Numbered Minor Planets: IAU Minor Planet Center
Zhao Shuli

**Zhao Shuli** (, 24. syyskuuta 1906 Qinshui, Shanxi – 23. syyskuuta 1970 Taiyuan) oli kiinalainen kirjailija.

Zhao Shuli syntyi köyhään talonpoikaisperheeseen. Hän opiskeli opettajaopistossa ja työskenteli opettajana ja kiertävän teatterin näyttelijänä. Zhao liittyi Kiinan kommunistiseen puolueeseen vuonna 1927, toimi kunnanjohtajana kommunistien hallussa olleella alueella ja osallistui maareformiin toteuttamiseen.

Zhao aloitti kirjailijanuransa länsimaista kirjallisuutta jäljittelevillä kertomuksilla, mutta ryhtyi sitten Lu Xunin ja vasemmistolaisen kirjallisuusliikkeen vaikutuksesta kuvaamaan maaseudun yhteiskunnallisia ongelmia. Mao Zedongin puheet Yan’anin kirjallisuus- ja taidefoorumissa vuonna 1942 tekivät hänestä kommunistisen kirjallisuusrintaman merkkihenkilön.

Zhaon varhaiset kertomukset kuten *Xiao Erhei jiehun* (”Pikku-Erhein naimisiinmeno”) ja *Li Youcai banhua* (”Li Youcain riimejä”, molemmat 1943) kuvaavat kansanperinteen ja huumorin keinoin kiinalaisen maaseudun ongelmia. Kiinan–Japanin sodan aikaan sijoittuvan pienoisromaanin *Kylä muuttuu* (*Li Jiazhuang de bianqian*, 1946) sekä romaanin *San li wan* (1955) aiheena ovat maaseudulla tapahtuneet yhteiskunnalliset ja henkiset muutokset.

Zhao toimi Kiinan kansankongressin edustajana. Häntä kidutettiin kulttuurivallankumouksen aikana ja hän kuoli vankilassa.

## Suomennettuja teoksia
* (Tshao Shu-li). *Kylä muuttuu: romaani*. Gladys Jangin englanninkielisestä käännöksestä suom. Kaisu-Mirjami Rydberg. Helsinki: Kansankulttuuri, 1954.
* (Tšžao Šu-li). *Tjang lesken kasvimaalla*. Teoksessa *Kiinalaisia kertomuksia*. Venäjän kielestä suom. Sylvi Nokelainen. Petroskoi: Karjalais-suomalaisen SNT:n valtion kustannusliike, 1954.

## Lähteet
Toivo Latvio

**Kaarlo Toivo Latvio** (5. syyskuuta 1893 Helsinki – 18. helmikuuta 1978 Turku) oli 1910-luvun suomalainen yleisurheilija päämatkoinaan pikamatkat. Urheilu-uran jälkeen hän oli mukana suomalaisessa urheilutoiminnassa järjestötyössä ja huippu-urheilijoiden hierojana. Ammatiltaan hän oli voimistelunopettaja.

Toivo Latvio kilpaili pikamatkoilla 1910-luvulla. Hän saavutti urheilu-urallaan mm. SM-hopeaa 100 ja 200 metrillä vuoden 1915 SM-kisoissa sekä viestissä mestaruudet Helsingin Kisa-Veikkojen (HKV) pikaviestijoukkueessa 1913 ja 4 x 400 metrillä 1916.

Toivo Latvio oli suorittanut vuonna 1916 voimistelunopettajan tutkinnon. Hänet valittiin vuonna 1919 Töölön yhteiskoulun voimistelun- ja terveysopin opettajaksi. Samalla hän oli urheilu-uransa jälkeen mukana seuransa HKV:n järjestötoiminnassa 1920-luvulla. Hän toimi 1920-luvulla myös  hierojana koulutuksensa ja urheiluharrastuksena pohjalta. Näin hän toimi vuoden 1924 Pariisi olympialaisissa Suomen olympiajoukkueen hierojana. 

Latvio suoritti voimistelunopettajan tutkinnon lisäksi kasvatusopillisen tutkinnon, jonka jälkeen hänet nimitettiin Helsingin koelyseon voimistelun, terveysopin ja urheiluopettajan virkaan vuonna 1928. Hän kävi seuraavana vuonna Viipurissa paikallisen lyseon voimistelun ja terveysopin nuorempana lehtorina palaten kuitenkin vuonna 1930 Helsinkiin entiseen virkaansa. Vuonna 1931 hän siirtyi Helsingin suomalaisen lyseon voimistelun ja terveysopin opettajaksi. Vuonna 1939 hän siirtyi Vaasan suomalaisen lyseon voimistelun ja terveysopin lehtoriksi.

### Saavutukset
* 100 metrillä SM-hopeaa vuonna 1915 ja SM-pronssia vuosina 1913
* 200 metrillä SM-hopeaa vuonna 1915 ja SM-pronssia vuosina 1914
* 4 x 100 metrillä SM-kultaa vuonna 1913, viisi SM-hopeaa 1911, 1912, 1914, 1915 ja 1916, SM-pronssia 1919
* 4 x 400 metrillä SM-kultaa vuonna 1916
* 1600 metrin viestin SM-kultaa 1913, kolme SM-hopeaa 1912, 1914 ja 1915.

## Lähteet
María Pérez

**María Pérez** voi viitata seuraaviin henkilöihin:

* María Pérez La Balteira, 1200-luvun galicialainen säveltäjä ja laulaja
* María Irigoyen Pérez (s. 1952), espanjalainen europarlamentaarikko
* María José Pérez González (s. 1984), espanjalainen jalkapalloilija
* María Jimena Pérez (s. 1984), argentiinalainen lentopalloilija
* María Belén Pérez Maurice (s. 1985), argentiinalainen miekkailija
* María José Pérez González (s. 1988), venezuelalainen lentopalloilija
* María Pérez Marcano (s. 1989), puertoricolainen judoka
* María José Pérez Moreno (s. 1992), espanjalainen juoksija
* María Pérez García (s. 1996), espanjalainen kävelijä ja olympiavoittaja
* María Pérez Rabaza (s. 2001), espanjalainen jalkapalloilija
María Pérez García

**María Pérez García** (s. 29. huhtikuuta 1996) on espanjalainen kilpakävelijä. Hän on voittanut olympiakultaa ja kolme maailmanmestaruutta.

Pérez saavutti hopeaa 20 kilometrin kävelyssä alle 23-vuotiaiden EM-kilpailuissa 2017.

Pérez sijoittui 20 kilometrillä kymmenenneksi Lontoon MM-kilpailuissa 2017. Berliinin EM-kilpailuissa 2018 hän voitti samalla matkalla kultaa. Vuonna 2019 hän oli Dohan MM-kilpailuissa 20 kilometrillä kahdeksas. Tokion olympialaisissa 2021 hän sijoittui neljänneksi hävittyään kahdeksalla sekunnilla pronssimitalistille, Kiinan Liu Hongille.

Vuonna 2022 Pérez hylättiin sekä Eugenen MM-kilpailujen että Münchenin EM-kilpailujen 20 kilometrillä. Toukokuussa 2023 hän käveli Poděbradyssa maantiekävelyn maajoukkueiden EM-kilpailuissa 35 kilometrin maailmanennätyksen 2.37.15. Budapestin MM-kilpailuissa 2023 hän voitti kaksi kultamitalia: 20 kilometrillä ajalla 1.26.51 ja 35 kilometrillä ajalla 2.38.40. Vuonna 2024 hän voitti Pariisin olympialaisissa kultaa sekaparien maratonviestissä Álvaro Martínin kanssa ja saavutti hopeaa 20 kilometrillä ajalla 1.26.19, jolla hän hävisi kultaa voittaneelle Kiinan Yang Jiayulle 25 sekunnilla.

Tokion MM-kilpailuissa 2025 Pérez voitti kultaa 35 kilometrillä ajalla 2.39.01, jolla hän voitti seuraavat mitalistit yli kolmella minuutilla, ja 20 kilometrillä ajalla 1.25.54 ja 12 sekunnin erolla hopeamitalistiin.

## Lähteet
Fronton (Haute-Garonne)

**Fronton** (oksitaaniksi: *Frontonh*) on kunta Ranskan eteläosassa Haute-Garonnen departementissa Oksitanian alueella. Se sijaitsee noin 30 kilometriä Toulousen kaupungista pohjoiseen.

## Historia
Fronton on vanhaa viinituotantoaluetta. Ensimmäiset viiniköynnökset istuttivat roomalaiset, mutta Frontonille tyypillinen rypälelajike Négrette ilmestyi vasta 1100-luvulla. Tuolloin viinitarhat omisti Johanniittain ritarikunta, joka myöhemmin tunnettiin Maltan ritarikuntana. Ritarit istuttivat Kyprokselta tuodun rypälelajikkeen nimeltä "Mavro", josta tuli "Négrette". Ritarikunta rakensi kylän kirkon ympärille. Samalla ritarikunta perusti komentoalueen, jota johti Frontonissa asuva veronkerääjä. Tämä loppui 1400-luvulla, jolloin komentoalueen hallinta siirtyi Toulouseen.

Frontonin kirkko rakennettiin 1100-luvulla ja paavi Calixtus II vihki sen vuonna 1119 kataareja vastaan käydyn ristiretken aikana. Kirkko uskottiin Johanniittain ritarikuntalle. Vuosisatojen ajan kirkossa on vieraillut useita kuninkaallisia henkilöitä: Filip IV Kaunis, Kaarle IX, Henrik IV sekä Ludvig XIII, joka kävi ehtoollisella pyhäinpäivänä vuonna 1632. Vuonna 1693 kirkon kellotorni romahti. Sen tilalle rakennettiin viereisen Maltan ritareille kuuluvan linnan torni, jonka jälkeen kirkko sai nykyisen muotonsa.

## Viinintuotanto
Seudun viinintuotantoalue kattaa 2 400 hehtaaria ja ulottuu yhdeksään kuntaan Haute-Garonnen departementissa ja yhteentoista kuntaan Tarn-et-Garonnen departementissa. Viineillä on lupa käyttää Fronton (AOC) -nimitystä. Vuonna 2009 lanseerattiin viinireitti, jossa noin 40 viinitilaa on avoinna vierailijoille.

## Lähteet

## Aiheesta muualla
Fronton

**Fronton** voi tarkoittaa seuraavia:

* Fronton, kunta Ranskassa Haute-Garonnen departementissa
* Fronton (AOC), viinintuotantoalue Haute-Garonnen ja Tarn-et-Garonnen departementeissa
* frontoni, päätykolmiomainen koristeaihe arkkitehtuurissa
Piikkari

**Piikkari** on urheilukenkä, jonka anturassa on piikkejä.

Piikit antavat juoksijalle ja hyppääjälle pitoa ja vakautta, ja niiden avulla juoksija saa lisää eteenpäin työntävää voimaa. Tartanradalla juoksijat käyttävät usein 5–6 millimetrin pituisia piikkejä, ja maastojuoksussa 9–15 millimetrin pituisia piikkejä.

## Eri lajiryhmissä
Pikajuoksijan piikkarit on tarkoitettu 100–400 metrin juoksijoille. Ne ovat kevyet ja tiukat, niissä on jäykkä antura, ja ne kaartuvat varpaiden kohdalta ylöspäin, mikä helpottaa päkiällä juoksemista. Piikkejä on mahdollisimman paljon, tavallisesti 7–10 kappaletta. Kantapäissä ei ole toppausta.

Kestävyysjuoksijan piikkarit on tarkoitettu 3&nbsp;000 – 10&nbsp;000 metrin juoksijoille. Ne ovat mukavat, joustavat, pehmustetut ja hengittävät. Piikkejä on tavallisesti vain 4–6 kappaletta.

Keskimatkan juoksijan piikkarit on tarkoitettu 800 – 3&nbsp;000 metrin juoksijoille. Ne ovat pikajuoksupiikkarien ja pitkän matkan piikkarien välimuoto. Piikkejä on tavallisesti 6–8 kappaletta.

Maastojuoksijan piikkareissa on tavallisesti enemmän pehmusteita ja suojausta kuin ratajuoksupiikkareissa. Piikit ovat pitkät, jotta ne antavat pitoa pehmeässä maassa. Joissain maastojuoksupiikkareissa on kumipohjat antamaan pitoa kovilla ja kivisillä alustoilla.

Korkeushyppääjän piikkareissa on piikit myös kantapäässä, koska hyppääjä iskee ponnistaessaan kantapäänsä alustaa vasten. Pituushyppääjän piikkarit on suunniteltu antamaan hyppääjälle mahdollisimman kova vauhti ja kiihtyvyys sekä hyvä ponnistusasento lankulla. Kolmiloikkaajan piikkarit tukevat koko jalkapohjaa. Seiväshyppääjän piikkarit muistuttavat paljon pituushyppääjän piikkareita.

Keihäänheittäjän piikkarit ovat kaikista piikkareista painavimmat, ja niissä on piikit myös kantapäässä, koska keihäänheittäjä tarvitsee jalalleen paljon pitoa ja tukea heittovaiheessa. Muissa heittolajeissa ei käytetä piikkareita.

Piikkareita käytetään lisäksi muun muassa pesäpallossa.

## Lähteet
Hayato Katsuki

**Hayato Katsuki** (; s. 28. marraskuuta 1990) on japanilainen kilpakävelijä.

Katsuki saavutti Tokion MM-kilpailuissa 2025 pronssia 35 kilometrin kävelyssä ajalla 2.29.16. Dohan MM-kilpailuissa 2019 hän sijoittui 50 kilometrillä 27:nneksi. Vuonna 2021 hän sijoittui Tokion olympialaisissa 50 kilometrillä 30:nneksi.

Vuonna 2018 Katsuki sijoittui toiseksi maantiekävelyn maajoukkueiden MM-kilpailuissa 50 kilometrillä Japanin ottaessa kolmoisvoiton. Hän voitti kultaa 50 kilometrillä Aasian kisoissa 2018. Vuonna 2024 hän voitti 20 kilometrillä Aasian-mestaruuden.

Katsukin ennätyksiä maantiekävelyssä ovat 35 kilometrillä 2.24.38 maaliskuulta 2025, 20 kilometrillä 1.18.43 maaliskuulta 2024 ja 50 kilometrillä 3.42.34 huhtikuulta 2021.

## Lähteet
Papukaijapaku

**Papukaijapaku** (*Ossubtus xinguense*) on piraijoihin kuuluva kalalaji. Lajia tavataan uhanalaisena makeista vesistä Brasiliasta.

## Koko ja ulkonäkö
Papukaijapaku voi kasvaa 10–25 cm pitkäksi. Ruumiinrakenteeltaan laji on soikea, litteä ja hyvin korkearuumiinen. Kalan suu on pään alaosassa ja se on muodoltaan vino. Muutamat hampaat ovat yhtyneet levymäisiksi. Papukaijapakun suhteellisen suurta selkäevää seuraa pienikokoinen rasvaevä. Pyrstöevä on haarautunut ja koiraiden ja naaraiden peräevät poikkeavat muodoltaan. Laji on väriltään ruskehtavan harmaa ja erityisesti koirailla on ruumiissaan tummempia epämääräisiä laikkuja.

## Levinneisyys ja elintavat
Papukaijapakua tavataan ainoastaan Brasiliasta Xingujoesta. Laji on voimakkaasti virtaavien vesien laji ja sitä tavataan laueilla, joissa kasvaa Podostemaceae-heimon kasveja. Nuoret kalat liikkuvat muutaman kymmenen yksilön parvissa. Kala etsii usein suojaa kivikkopohjaista kivien alta. Papukaijapakun ravintoa ovat vesikasvit ja levät.

Papukaijapaku luokitellaan vaarantuneeksi, koska se on harvinainen ja sen kanta on vähenevä. Kantaa uhkaa erityisesti elinympäristön häviäminen patojen rakentamisen vuoksi. Kalaa kalastetaan myös ravinnoksi ja pyydystetään akvaarioihin, joskin pyydystäminen akvaariokalaksi on Brasiliassa kiellettyä.

## Lähteet
Mecúfin piiri

**Mecúfin piiri** () on Mosambikin pohjoisimpaan Cabo Delgadon maakuntaan kuuluva piiri eli Mosambikin toisen tason aluehallinnollinen alue. Piiri rajoittuu pohjoisessa Metugen piiriin ja Pemban kaupunkiin sekä idässä Intian valtamereen. Etelässä ja lounaassa naapurina on Chiúren piiri. Piirin väkiluvuksi arvioitiin 73&nbsp;652 henkeä (2023). Piirin pinta-ala on 791 neliökilometriä.

Hallintokeskus on Mecúfin taajama tai pikkukaupunki, joka sijaitsee Intian valtameren läheisydessä linnuntietä 36 kilometriä aluekeskus Pembasta etelään, maanteitse matkaa on 52 kilometriä. Paikallistasolla piiri jakautuu kahteen hallinto-alueeseen (, P.A.): P.A Mecúfi-Sede ja P.A Murrebue. Hallintoalueet jaetaan edelleen paikkakuntiin (localidades).

Lukutaidottomien osuus oli aikuisväestössä erittäin korkea: 60,2 prosenttia (koko maakunnan keskiarvo 53,8&nbsp;% (vuosien 2019–2023 tilaston mukaan).

Väestön pääelinkeinoja ovat kalastus, maatalous ja kauppa. Piirikunnan tärkeimpiä tuotteita ovat: maissi, maniokki, pavut, kalat ja ravut.

Mecufin piiri kuuluu siihen Mosambikin pohjoisosaan, joissa vuoden 2017 jälkeen on esiintynyt etenkin islamististen ryhmittymien toteuttamaa terroristista toimintaa. Etenkin Cabo Delgadon maakunnassa tähän on sisältynyt erilaisia väkivaltaisuuksia, tappoja, ihmisten kaappauksia, anastuksia ja tuhotöitä. Lisäksi sään ääri-ilmiöt kuten trooppiset pyörremyrskyt (kuten sykloni Chido joulukuussa 2024) voivat synnyttää merkittäviä tuhoja piirissä.

## Lähteet
* 
* 

### Viitteet